Roeddwn i'n fwy 
na dim ond tyst 
arall, roeddwn 
i'n unigolyn. 


Effaith y 
Gwasanaeth 


Tystion yn ystod 
“bopeth. y coronafeirws 
2020/21 

“Roedd y cymorth a'r 
sicrwydd a gefais yn 
rhagorol. Cafodd fy holl 
anghenion eu diwallu ac 
fe wnaethon nhw wneud i 
mi deimlo'n hollol ddiogel. 
Fe wnaethon nhw leddfu 
fy mhryderon, ac roedd 

y gwasanaeth a gefais 
drwy gydol y cyfnod yn 
wych. Does yna ddim 

byd y gallen nhw fod 
wedi'i wneud yn well.” 


—Tyst 

Rhagair gan Clare Moriarty, Prif 
Weithredwr Cyngor ar Bopeth 


Mae Gwasanaeth Tystion Cyngor ar 
Bopeth yn cynnig cymorth hanfodol i 

bwy bynnag sy'n rhoi tystiolaeth mewn 
achosion troseddol yng Nghymru a Lloegr. 
Mae ei waith yn helpu tystion i gyflwyno'u 
tystiolaeth orau ac yn helpu achosion i 
fynd yn eu blaen yn ôl y bwriad. Mae'r 
system cyfiawnder troseddol angen 
Gwasanaeth Tystion - ac yn fwy fyth felly 
yn ystod pandemig y coronafeirws. 


Yn Cyngor ar Bopeth, rydym yma i 
bawb, waeth pwy ydyn nhw na beth 
fo'u problem. Mae'r Gwasanaeth Tystion 
wedi bod yn helpu pobl ers 25 mlynedd, 
ac ers Ebrill 2015 rydym yn falch o'i 
ystyried fel un o'n gwasanaethau. Mae'r 
balchder hwnnw wedi cynyddu wrth i ni 
weld sut mae'r staff a'r gwirfoddolwyr 
wedi wynebu'r heriau a ddaeth yn sgil y 
pandemig, gan barhau i eirioli er mwyn 
cefnogi anghenion tystion. 


Cyflwyniad gan Gina Perkins, 
Pennaeth Gwasanaethau a Ariennir 


Mae byw trwy bandemig yn brofiad nad 
oedd neb yn ei ddisgwyl, ac mae pob un 
ohonom wedi gorfod cyflwyno newidiadau 
i'n bywydau personol a phroffesiynol 

er mwyn wynebu'r heriau sydd wedi 

dod i'n rhan yn sgil y coronafeirws. Nid 
yw'r Gwasanaeth Tystion - na'r system 
cyfiawnder troseddol yn ei chyfanrwydd, 
yn wir - yn eithriad yn hyn o beth. 


Mae llysoedd wedi newid yn gyson er 
mwyn cadw defnyddwyr yn ddiogel a 
mynd i'r afael â'r holl achosion sydd 
wedi pentyrru gan fod gallu llysoedd i 
ddelio ag achosion wedi lleihau yn ystod 
y pandemig. Ac i'r Gwasanaeth Tystion, 


ein blaenoriaeth oedd parhau i gefnogi 
tystion. 


Rydym yn falch dros ben o'r hyn a 
gyflawnwyd gennym eleni. Mae ein staff 
a'n gwirfoddolwyr wedi gweithio'n ddiflino 
i helpu tystion i gyflwyno'u tystiolaeth orau 
yn yr amgylchiadau eithriadol hyn. 


Dengys ein hadroddiad ar effaith y 
coronafeirws sut mae'r Gwasanaeth 
Tystion wedi ymateb ac addasu trwy'r 
cyfnod hwn o newid. Trwy ddeall ein 
heffaith, gallwn weithio tuag at sicrhau 
canlyniadau gwell fyth i dystion yn y 
dyfodol. 

Natur ein gwasanaeth 


Gall rhoi tystiolaeth mewn llys fel tyst fod yn brofiad llawn straen a phryder. Caiff 

y Gwasanaeth Tystion ei ariannu gan y Weinyddiaeth Gyfiawnder er mwyn cynnig 
gwybodaeth a chyngor annibynnol, cyfrinachol, rhad ac am ddim, ynghyd â help 
ymarferol, i dystion sy'n mynychu achosion a gwrandawiadau yng Nghymru a Lloegr, i'w 


cynorthwyo i gyflwyno'u tystiolaeth orau. 
Natur ein gwasanaeth fel arfer 
Rhoddwn y canlynol i dystion: 


Cymorth cyn yr achos 

e tywys tystion o gwmpas y llys cyn 
diwrnod yr achos gan esbonio pwy 
fyddant yn eu gweld a beth fydd yn 
digwydd, ac ymdrin ag unrhyw bryderon 


Gwasanaeth allgymorth 

e cymorth pellach i dystion agored i niwed 
neu dystion sy'n cael eu bygwth, yn 
cynnwys sesiynau paratoi, ymweliadau 
cyn yr achos a chymorth ar ôl yr achos 


Cymorth ar y diwrnod 

* cyfarfod a chyfarch, ateb 
cwestiynau ynglŷn â phroses y 
llys, cynnig cymorth emosiynol a 
siarad o blaid eu hanghenion 


Cymorth ar gyfer gwrandawiadau 

llysoedd teulu 

* mae ein Gwasanaeth Cam-drin 
Domestig ar gyfer Llysoedd Teulu yn 
cynnig cymorth, gwybodaeth a help 
mewn 12 llys teulu yn Lloegr i'r rhai 
sydd wedi dioddef cam-drin domestig, 
er mwyn iddynt deimlo eu bod yn cael 
eu gwerthfawrogi a'u parchu, ynghyd â 
theimlo'n wybodus ac yn hyderus wrth 
fynychu gwrandawiadau llysoedd teulu 


Sut mae ein gwasanaeth wedi 
newid yn ystod y coronafeirws 


Yn ystod pandemig y coronafeirws, bu'n 
rhaid i ni addasu'r ffordd y cyflwynwn ein 
gwasanaethau er mwyn sicrhau diogelwch 
y tystion, ein staff a'n gwirfoddolwyr. 
Mae'r newidiadau a roddwyd ar waith yn 
cynnwys... 


Cymorth cyn yr achos 
*. cadw pellter cymdeithasol ym mhob llys 
e cynnig cymorth ar y ffôn trwy ein 
rhif Cymorth o Bell Cenedlaethol 
*. cynnal ymweliadau 'o bell' cyn yr achos, 
naill ai ar y ffôn neu trwy alwad fideo 


Gwasanaeth allgymorth 

*. darparu cymorth pellach trwy gyfrwng 
fideogynadleddau, er mwyn i ni allu 
parhau i gynorthwyo'r dioddefwyr 
a'r tystion mwyaf agored i niwed 


Cymorth ar y diwrnod 

e ‘cysylltu’ â gwrandawiadau o bell 
i gefnogi tystion sy'n cyflwyno 
tystiolaeth o'u cartref 

e staff ychwanegol mewn 
llysoedd Nightingale 

Ein gwasanaeth ar ffurf niferoedd 


Darparu ein gwasanaeth 


Q Rydym wedi cynorthwyo mwy 
na 51,650 o dystion i gyflwyno'u 
tystiolaeth orau yn y llys 


Q Rydym wedi rhoi cymorth 
ychwanegol i 2,340 o dystion 
agored i niwed neu dystion 


sy'n cael eu bygwth trwy 
ein rhaglen allgymorth 


Q Yn achos tystion agored i 
niwed a thystion sy'n cael 
eu bygwth, rydym wedi 
cynyddu'r gyfran sy'n cael 
cymorth ychwanegol o 1596 yn 
2019/20 i 21906 yn 2020/21 - y 
ffigur uchaf yn ein hanes 


Q Fe wnaethom gynnal 6,380 o 

ymweliadau cyn achosion, yn 
cynnwys ymweld â llysoedd, 
galwadau ffôn a galwadau fideo 


Oherwydd y coronafeirws, roedd y 
niferoedd hyn yn is yn 2020/21 nag mewn 
blynyddoedd blaenorol. Fodd bynnag, 
rydym yn gweld arwyddion cadarnhaol 
fod adferiad ar droed: mae'r ffigurau hyn 
wedi cynyddu bob chwarter ers dechrau'r 
pandemig, ac yn chwarter olaf y llynedd 
roeddynt naill ai wedi cyrraedd y lefel 
arferol neu wedi rhagori arni. Yn Ch1 
2020, fe wnaethom gynorthwyo 2,500 o 
dystion - y ffigur ar gyfer Ch4 oedd 18,300, 
sy'n gymaradwy â'r 21,300 o dystion y 
gwnaethom eu cynorthwyo yn Ch4 2019. 


Hefyd, yn ystod Ch3 a Ch4 fe wnaethom 
ni roi cymorth ychwanegol i fwy o dystion 
agored i niwed a thystion sy'n cael eu 
bygwth nag yn ystod yr un cyfnod yn y 
flwyddyn flaenorol. 


Yn ein Harolwg o Brofiad 
Tystion...' 


Dywedodd 9696 eu bod 
yn 'fodlon iawn' neu'n 
'fodlon' â'n cymorth 


Dywedodd 9996 ein bod wedi'u 
trin yn deg a chyda pharch 


Dywedodd 9696 ein bod 
wedi'u helpu i deimlo'n 
ddiogel yn y llys 


Q Dywedodd 9696 ein bod wedi'u 


helpu i deimlo'n fwy gwybodus 
ynglŷn â phroses y llys 


Dywedodd 9096 ein bod wedi'u 
helpu i deimlo'n fwy hyderus 
ynglŷn â rhoi tystiolaeth 


Dywedodd 98% ein bod wedi'u 
helpu i deimlo'n gyfforddus 

yn y llys, a theimlo eu bod 

yn cael cefnogaeth yno 


Dywedodd 9396 ein bod wedi 
diwallu pob un, neu'r rhan 
fwyaf, o'u hanghenion 


' Mae'r holl ffigurau a ddyfynnir yn yr adroddiad hwn mewn perthynas ag adborth tystion yn deillio 
o ganfyddiadau ein Harolwg o Brofiad Tystion (a gynigir i bob tyst ar ôl mynychu achos) a'n harolwg 
chwarterol dilynol (a anfonir at dystion ar ôl i'r achos orffen ac ar ôl i'n cymorth ddod i ben). 

Edrych yn ôl 
ar y flwyddyn 
ddiwethaf 


Mae pandemig y coronafeirws wedi creu 
heriau annisgwyl i'r Gwasanaeth Tystion, 
ond aethom ati'n ddi-oed i addasu model 
ein gwasanaeth er mwyn i ni allu parhau i 
gynnig cymorth o'r radd flaenaf i dystion. 


Parhau i ganolbwyntio ar 
gynorthwyo tystion 


Fe wnaethom barhau i eirioli ar ran 
tystion, yn genedlaethol ac yn lleol. Er bod 
ein gwasanaeth yn hyblyg bob amser, mae 
cyflwyno cymorth sydd wedi'i deilwra ar 
gyfer yr unigolyn yn bwysicach nag erioed. 


Rydym yn eithriadol o falch o'r gwaith a 
wnaethom eleni i sicrhau bod llais tystion 
yn cael ei glywed trwy'r system cyfiawnder 
troseddol. 


© 


© 


© 


© 


Fe wnaethom ni dynnu sylw 
penderfynwyr allweddol 

yn y system gyfiawnder 

at broblemau tystion a 
chynorthwyo yn y broses 

o ganfod atebion 


Fe wnaethom fynychu 
cyfarfodydd y system 
gyfiawnder genedlaethol 
ynglŷn â'r coronafeirws, gan 
ddefnyddio ein platfform i 
siarad o blaid newidiadau yn 
y broses i ategu diogelwch 

a hwylustod tystion 


Buom yn cydweithio â 
phartneriaid yn y system 
gyfiawnder i sicrhau bod 
penderfynwyr allweddol yn 
ymwybodol o'r effeithiau a 
gâi mesurau gweithredu'r 
coronafeirws ar dystion 


Buom yn eirioli ar ran tystion 
mewn cyfarfodydd lleol, gan 
sicrhau bod modd i lysoedd 
lleol ac asiantaethau cefnogi 
cyfiawnder ddarparu ar 
gyfer anghenion tystion 

Ymdopi â heriau logistaidd 


Eleni, bu ein hadnoddau dan gryn bwysau 
oherwydd y mesurau a gyflwynodd 
Gwasanaeth Llysoedd a Thribiwnlysoedd 
Ei Mawrhydi i helpu'r gwaith o adfer ar ôl 
y coronafeirws mewn llysoedd troseddol. 
Roedd y mesurau hyn yn cynnwys: 
e cyflwyno safleoedd newydd ar 
gyfer llysoedd Nightingale 
* argaeledd parhaus safleoedd 
cyswllt o bell a oedd yn galluogi 
tystion i roi tystiolaeth trwy fideo 
*. treialu oriau agor hirach mewn 
llond llaw o lysoedd 
* newidiadau i batrymau 
rhestru mewn llysoedd 


Ond wnaeth yr heriau ychwanegol hyn 
mo'n rhwystro rhag helpu tystion. Er 
mwyn diwallu'r gofynion ychwanegol 
hyn ar ein gwasanaeth, aethom ati i 
recriwtio staff dros dro a chyflwyno 961 
o wirfoddolwyr newydd i'r Gwasanaeth 
rhwng Ionawr a Mai 2021 i gymryd lle'r 
rhai a roddodd y gorau iddi oherwydd y 
pandemig, ac i gefnogi ein hymgyrch am 
amrywiaeth a chadernid. 


Cefnogi ein pobl 


Rydym wedi rhoi blaenoriaeth 

i ddiogelwch a lles ein staff, 

ein gwirfoddolwyr a'n tystion, a 
chydnabyddwn yr effaith mae'r pandemig 
wedi'i chael ar ein pobl. 


Aethom ati i roi gwiriadau lles a phrosesau 
asesu risg trylwyr ar waith ar gyfer ein 
pobl sy'n gweithio mewn llysoedd, ynghyd 
â datblygu prosesau uwchgyfeirio clir 

ar gyfer cofnodi pryderon. Buom yn 
gweithio'n agos gyda'n partneriaid i 


sicrhau bod llysoedd wedi asesu'r risgiau'n 
llwyr a'u bod yn ddiogel o ran COVID. 


Yn naturiol, roedd gan nifer o 
wirfoddolwyr bryderon ynglŷn â dychwelyd 
at y dasg o gynorthwyo tystion. Mewn 
ymateb i hyn, rydym wedi creu pecyn lles 
ar gyfer gwirfoddolwyr i gefnogi'r rhai 

sydd wrthi'n dychwelyd, neu sydd wedi 
dychwelyd, i'r llys. 


Cydweithio â phartneriaid 


Rydym wedi gweithio gyda rhanddeiliaid 
i gyflwyno ymateb cydgysylltiedig i'r 
pandemig. Fe wnaethom gyfrannu at 
weithgor coronafeirws, gan ddwyn 
ynghyd gynrychiolwyr cenedlaethol 

o'r Gwasanaeth Tystion, Gwasanaeth 
Erlyn y Goron, Gwasanaeth Llysoedd 

a Thribiwnlysoedd Ei Mawrhydi, yr 
heddlu a'r Weinyddiaeth Gyfiawnder. 
Gwnaed hyn yn dilyn grŵp Trefn Reoli 
Arian Dioddefwyr a Thystion Covid-19 y 
Weinyddiaeth Gyfiawnder, er mwyn i ni 
allu gwneud penderfyniadau strategol 
cyflym a chydweithio ar gamau ar y cyd, 
gan sicrhau ar yr un pryd fod anghenion 
tystion yn cael eu hystyried bob amser. 


Mae'r gweithgor wedi bod yn eithriadol 

o ddefnyddiol drwy gydol y pandemig, ac 
mae ein gwaith wedi arwain at gynnydd 

o ran hysbysu tystion sy'n mynychu 
llysoedd. Roedd ein llwyddiant yn cynnwys 
datblygu prosesau uwchgyfeirio newydd 
er mwyn i staff a gwirfoddolwyr allu 
cyflwyno ymholiadau a phryderon ynglŷn â 
diogelwch, a chreu adnoddau'n ymwneud 
yn benodol â'r coronafeirws ar gyfer 
tystion sy'n rhoi tystiolaeth yn ystod y 
pandemig. 

Bod yna i 
dystion yn ystod 
y pandemig 


O Dywedodd 9696 o dystion eu 
Eu bod yn 'fodlon iawn' neu'n 
'fodlon' â'r gwasanaeth 
a gawsant gennym 


Mae pandemig y coronafeirws wedi 
effeithio ar bob un ohonom mewn ffyrdd 
na wnaethom erioed eu dychmygu. Wrth 

i 2020 fynd rhagddi, bu'n rhaid i rannau 
helaeth o'n bywydau newid, weithiau heb 
ein rheolaeth lawn. Nid yw mynychu'r llys 
yn ddim gwahanol - yn aml, mae'n brofiad 
newydd a brawychus i dystion, waeth be 
fo'u hamgylchiadau. 


Wrth i'r byd o'n cwmpas newid yn barhaus, 
roeddem yma i gynnig cymorth a chysur 
cyson i dystion. Dyma sut yr aethom ati... 


Parhau i gynnal cymorth 
o ansawdd 


Rydym wedi parhau i gynnig cymorth 
cadarn i dystion trwy'r flwyddyn gythryblus 
hon. Mae hyn yn golygu bod yr effaith a 
gaiff ein gwasanaethau ar dystion - a'r 
cyfraniad a wnânt hwy at sicrhau bod y 
system cyfiawnder troseddol yn mynd 
rhagddi'n ddidrafferth, trwy gyflwyno 
tystiolaeth - hefyd wedi aros yn gyson. 


Mae cymorth arbenigol ein staff a'n 
gwirfoddolwyr yn gwneud i dystion 
deimlo'n ddiogel, yn llai pryderus ac yn 
fwy gwybodus ynglŷn â'r hyn y gallant 

ei ddisgwyl. Y llynedd, fe wnaethom 
gyflwyno llwybr dysgu digidol newydd i'n 
gwirfoddolwyr, yn cynnwys hyfforddiant 
ac achrediad newydd ar gyfer cyflwyno 
cymorth cyn achosion ar y ffôn, fel ymateb 
uniongyrchol i'r pandemig. 


Roedd canran y tystion a ddywedodd 

eu bod yn 'fodlon iawn' neu'n 'fodlon' â'r 
cymorth a gawsant gennym bron yn union 
yr un fath â'r ffigur ar gyfer y flwyddyn 
flaenorol (9696 yn 2020/21 o gymharu 

â 98% yn 2019/20), a dengys hyn ein 

bod wedi gallu parhau i gynnig cymorth 
rhagorol er gwaethaf yr amgylchiadau 
anodd. 


Bodlonrwydd tystion, 2017 i 2021 


E Fodlon 


w Fodlon iawn 


2017/18 


2018/19 


2019/20 


2020/21 


0% 20% 40% 60% 80% 100% 


% ymatebwyr yr arolwg 

Parhau i ddiwallu anghenion 
tystion o bob math 


O. Roedd 99% o dystion o'r 
cA farn fod y Gwasanaeth 
Tystion wedi'u trin yn 
deg a chyda pharch 


Rydym yn cynnig cymorth i bob tyst sy'n 
mynychu achosion troseddol, yn cynnwys 
dioddefwyr, tystion yr erlyniad, tystion yr 
amddiffyniad, aelodau teuluol sydd wedi 
cael profedigaeth, a'r rhai sy'n cefnogi 
tystion neu'n gofalu amdanynt. Mae ein 
gwirfoddolwyr a'n staff yn rhoi cymorth 
annibynnol, diduedd i bob cleient, ac 
roedd 99% o dystion o'r farn fod ein 
gwasanaeth wedi'u trin yn deg a chyda 
pharch. Yn Cyngor ar Bopeth, rydym yma 
i bawb, waeth pwy ydyn nhw na beth fo'u 
problem, ac nid yw'r Gwasanaeth Tystion 
yn ddim gwahanol. 


“Roeddwn yn dyst i'r 
diffynnydd. Ni allai'r 
gwirfoddolwr fod wedi 
gwneud mwy. Roedd 

yn wybodus iawn, yn 
llawn gwybodaeth, yn 
garedig, yn dosturiol ac 
yn llawn cydymdeimlad.” 


—Tyst 


Yn ystod y pandemig, o blith mwy 

na 51,650 o dystion yr aethom ati 

i'w cynorthwyo, roedd tua 8096 yn 
ddioddefwyr troseddau. Mae hyn yn 
uwch o lawer na'r gyfran o ddioddefwyr a 
fyddai'n defnyddio ein gwasanaethau fel 
arfer - tua 6596 yn 2019/20 - ond mae'n 
adlewyrchu ffocws y system cyfiawnder 
troseddol ar flaenoriaethu achosion 


sensitif â blaenoriaeth uchel, neu 
achosion brys eraill, tra oedd capasiti'r llys 
yn llai. 


Yn ystod y pandemig, buom yn gweithio'n 
hyblyg i ddiwallu holl anghenion cymorth 
a oedd gan dystion, er bod cyfyngiadau'r 
coronafeirws ar brydiau wedi effeithio 

ar y math o gymorth y gallem ei roi. 
Gyda chymorth Gwasanaeth Llysoedd 

a Thribiwnlysoedd Ei Mawrhydi, 

aethom ati i greu amgylcheddau diogel, 
cefnogol a llawn parch ar gyfer tystion 

- amgylcheddau a oedd yn addas i'w 
hamgylchiadau. 


Ymhellach, fe wnaeth y pandemig ein 
hannog i fod hyd yn oed yn fwy cynhwysol 
ac yn fwy parod i newid. Yn sgil yr arfer 

o gadw pellter cymdeithasol, cawsom 

ein hysgogi i ddatblygu ffyrdd newydd o 
gynorthwyo tystion, yn cynnwys cynnal 
ymweliadau cyn achosion ar y ffôn a thrwy 
fideo - roedd y math hwn o gymorth 

yn cyfateb i 4596 o'r holl gymorth cyn 
achosion a ddarparwyd gennym yn 
2020/21. Fel gwasanaeth cenedlaethol 
sy'n gweithio ar lefel leol, gallwn bob 
amser weithredu ar draws ffiniau 
daearyddol - bellach, rydym mewn sefyllfa 
well fyth i ddiwallu anghenion unigol 
tystion, waeth be fo'u hanghenion o ran 
leoliad, adnoddau na mynediad. 


Felly, nid yw'n syndod o gwbl fod 9396 o 
dystion wedi dweud bod y Gwasanaeth 
Tystion wedi diwallu pob un, neu'r rhan 
fwyaf, o'u hanghenion unigol. Golyga 

hyn fod ein staff a'n gwirfoddolwyr wedi 
gallu cynnig yr wybodaeth a'r cymorth 
priodol i dystion, waeth pa lys a fynychwyd 
ganddynt, er mwyn eu galluogi i gyflwyno'u 
tystiolaeth orau. 

Gwneud i dystion deimlo eu bod 
yn cael cefnogaeth a gofal 


O Dywedodd 9896 o dystion fod 
cA y Gwasanaeth Tystion wedi eu 
helpu i deimlo'n gyfforddus 
yn y llys, a theimlo eu bod 
yn cael cefnogaeth yno 


Mae ein staff a'n gwirfoddolwyr wedi 
parhau i helpu tystion i deimlo'n llai 
cynhyrfus ac yn fwy diogel, a theimlo eu 
bod yn cael cefnogaeth yn ystod y broses 
cyfiawnder troseddol, a hynny er gwaethaf 
y pryderon ychwanegol o ran mynychu'r 
llys yn ystod pandemig. Dywedodd 98% 

o dystion fod y staff a'r gwirfoddolwyr 
wedi'u helpu i deimlo'n gyfforddus yn y llys 
a theimlo eu bod yn cael cefnogaeth yno. 


“Roedd bod yn dyst yn 

y llys yn brofiad llethol 

a dychrynllyd. Ond 
llwyddodd y gwirfoddolwyr 
i wneud i ni deimlo mor 
gyfforddus ac fe fuon 
nhw'n gefn i ni drwy gydol 
y diwrnod. Roedden nhw'n 
wirioneddol anhygoel 

a fydden ni ddim wedi 
ymdopi heb eu help nhw.” 


—Tyst 


Yn ystod blwyddyn pan fu'n rhaid i nifer o 
dystion fynychu'r llys heb neb i'w cefnogi, 
bu cymorth un o wirfoddolwyr cyfeillgar, 
llawn empathi y Gwasanaeth Tystion yn 
fwy gwerthfawr nag erioed. 


“Rydyn ni'n eithriadol o lwcus... o gael 
tîm mor wych o wirfoddolwyr yn y 
Gwasanaeth Tystion. Maen nhw'n 
cynnig gofal rhagorol i dystion sydd, 
yn aml, yn ofnus ac yn nerfus wrth 
iddyn nhw ddod i'r llys, efallai am y 
tro cyntaf yn eu bywydau, a hynny 
weithiau ar ôl profi'r digwyddiadau 
mwyaf erchyll. Mae ail-fyw'r 
digwyddiadau hynny yn brofiad 
eithriadol o ddirdynnol, a byddem ar 
goll heb y gwirfoddolwyr i'w cefnogi... 
Mae'r ffaith fod y gwirfoddolwyr bob 
amser yn barod i helpu, hyd yn oed 
yn ystod y pandemig COVID, yn glod 
mawr iddyn nhw.” 


—Barnwr 

Gwneud i dystion deimlo'n 
ddiogel yn y llys 


O Dywedodd 9690 o'r tystion 
cA a fynychodd y llys fod 
staff a gwirfoddolwyr y 
Gwasanaeth Tystion wedi'u 
helpu i deimlo'n ddiogel 


Gwyddom fod llawer o dystion yn poeni 

a fyddant yn ddiogel yn y llys. Yn aml, 

mae hyn yn ymwneud ag ofni dod wyneb 
yn wyneb â phobl eraill sy'n gysylltiedig 
â'r achos, neu'r canlyniadau yn sgil rhoi 
tystiolaeth. Yn ystod y flwyddyn ddiwethaf, 
mae pryderon tystion ynglŷn â diogelwch 
wedi cael eu dwysau gan y coronafeirws 
a'r risgiau posibl i'w hiechyd. 


Y llynedd, buom yn helpu Gwasanaeth 
Llysoedd a Thribiwnlysoedd Ei Mawrhydi 
i roi mesurau ar waith i helpu tystion i 
deimlo'n fwy diogel yn y llys, yn cynnwys: 


darparu mannau aros 
preifat diogel 


trefnu i ddefnyddio 
llwybrau amgen i mewn 
ac allan o lysoedd 


cynorthwyo gyda cheisiadau 
am Fesurau Arbennig 
i amddiffyn tystion 


sicrhau bod canllawiau iechyd 
a diogelwch yn ymwneud â'r 
coronafeirws yn cael eu dilyn 


oooob 


Mae ein gwaith wedi esgor ar ganlyniadau 
hynod gadarnhaol, gyda 96% o'r tystion a 

fynychodd y llys yn dweud ein bod wedi'u 

helpu i deimlo'n ddiogel. 


“Ni fyddai fy wyres na 
minnau wedi gallu bod 
yn dystion heb help y 
gwasanaeth hwn. Mae 
gan fy wyres anawsterau 
dysgu ac felly roedd hi 
angen mwy o gymorth... 
fe wnaeth y ddau 
wirfoddolwr ei chefnogi 
a gwneud iddi deimlo'n 
ddiogel ac yn hyderus o 
ran cyflwyno'i fersiwn hi 
o'r digwyddiadau yn y llys.” 
—Tyst 


Yn fwy nag erioed o'r blaen, yn ystod y 
pandemig bu'n ofynnol i ni gydweithio 

â'n partneriaid yn y system cyfiawnder 
troseddol er mwyn helpu tystion i deimlo'n 
ddiogel. Yn ogystal â chydlynu ymdrechion 
ar lefel genedlaethol, aethom ati ym 

mhob llys i weithio gyda Gwasanaeth 
Llysoedd a Thribiwnlysoedd Ei Mawrhydi 

a defnyddwyr proffesiynol eraill y llys i 
sicrhau diogelwch y tystion. 

Gweithio gyda Gwasanaeth Llysoedd a Thribiwnlysoedd Ei 
Mawrhydi: profiad aelod o staff y Gwasanaeth Tystion 


“Yn ein llys lleol, buom yn gweithio'n agos gyda Gwasanaeth Llysoedd 

a Thribiwnlysoedd Ei Mawrhydi i sicrhau bod ystafelloedd aros ar gyfer 
tystion a chyfleusterau 'cyswllt byw' yn ddiogel o ran COVID. Er enghraifft, 
gofynnodd Gwasanaeth Llysoedd a Thribiwnlysoedd Ei Mawrhydi am 

ein cyngor ynglŷn â sut gellid cynllunio ystafelloedd tystion mewn modd 
priodol ar gyfer cynorthwyo tystion, ar ôl iddynt sicrhau bod y seddi 2 fetr 
ar wahân. Ymhellach, ar ôl cyflwyno newidiadau yn ystafelloedd y llys, fe 
wnaeth Gwasanaeth Llysoedd a Thribiwnlysoedd Ei Mawrhydi ein gwahodd 
i archwilio'r mannau a rhoi adborth o ran profiad y tystion. Hefyd, fe 
wnaethon ni archwilio'r llysoedd ar droed gyda'r gwirfoddolwyr er mwyn 
ymgyfarwyddo â'r cynllun newydd, a chymerodd Gwasanaeth Llysoedd a 
Thribiwnlysoedd Ei Mawrhydi ran yn yr archwiliadau hyn. Wedyn, byddai 
modd iddyn nhw ateb cwestiynau'r gwirfoddolwyr.” 


—Arweinydd Tîm y Gwasanaeth Tystion (Llysoedd) 

Helpu tystion 


i gyflwyno'u 
tystiolaeth orau 


O. Yn achos tystion a gafodd 
= ymweld â'r llys cyn yr achos, 
dywedodd 9596 ohonynt 
fod cymorth y Gwasanaeth 
Tystion yn 'bwysig iawn' 
neu'n ‘weddol bwysig' iddynt 
o ran mynychu'r achos 


Er gwaethaf y cyd-destun dyrys eleni, 
rydym wedi parhau i helpu tystion i 
gymryd rhan weithredol yn y broses 
cyfiawnder troseddol. Dyma sut... 


Cynnig cymorth ychwanegol cyn 
yr achos i dystion agored i niwed 
a thystion sy'n cael eu bygwth 


Rhan bwysig o'n gwasanaeth yw'r cymorth 


ychwanegol a gynigiwn cyn achosion i 
dystion agored i niwed a thystion sy'n 
cael eu bygwth. Y llynedd, cafodd nifer 
o'r cyfarfodydd allgymorth hyn eu cynnal 


ar y ffôn neu trwy alwad fideo yn hytrach 


nag wyneb yn wyneb, a bu'n rhaid i'r 


trefniadau fod yn hyblyg er mwyn darparu 


ar gyfer newidiadau yn amserlenni'r 
llysoedd. 


Er gwaethaf yr heriau sydd ynghlwm 
wrth gynorthwyo tystion o bell, y llynedd 
fe wnaethom lwyddo i gynnal 2,340 o 
gyfarfodydd paratoi gyda thystion. O 
blith y tystion a gymerodd ran mewn 
cyfarfodydd paratoi, rhoddodd 87% 
ohonynt y statws uchaf posibl i'w profiad, 
sef 'da iawn'. 


“Does yna ddim byd y 
gallai'r cyfarfod paratoi 
fod wedi'i wneud yn well. 
Cefais fy nhywys trwy'r 
gweithdrefnau drwy 
gydol y daith, a hynny 
gyda gofal ac amynedd 
mawr - rhywbeth a'm 
helpodd yn eithriadol!” 


—Tyst 

Helpu tystion i baratoi ar gyfer 
mynd i'r llys cyn diwrnod yr achos 


Mae tystion a gaiff eu hatgyfeirio atom cyn 
eu hachos yn cael y cynnig i ymweld â'r llys 
cyn i'r achos gael ei gynnal. Arweiniodd 

y coronafeirws at heriau o ran cynnal 
ymweliadau cyn achosion - er enghraifft, 
fe wnaeth cyfyngiadau o ran nifer y bobl 

a gâi fynd i mewn i lysoedd atal rhai 
ymweliadau wyneb yn wyneb rhag cael eu 
cynnal. 


Buom yn gweithio gyda Gwasanaeth 
Llysoedd a Thribiwnlysoedd Ei Mawrhydi 
a'n partneriaid eraill i ddod o hyd i'r ffyrdd 
gorau o barhau i gynnig ymweliadau cyn 
achosion mewn modd diogel, yn cynnwys 
cynnig galwadau ffôn neu alwadau fideo 
cyn yr achos fel dewis amgen. Yn 2020/21, 
cynhaliodd ein staff a'n gwirfoddolwyr 
6,380 o gyfarfodydd cyn achosion: 


O 55% wyneb yn wyneb 
CA 


Toy 3506 ar y ffôn 
Li 10% trwy fideo 


Mae'r tystion hynny a gymerodd ran mewn 
ymweliadau cyn achosion ac a ymatebodd 
i'n harolygon wedi sôn wrthym am y 

gwahaniaeth a wnaeth yr ymweliadau hyn: 


e Dywedodd 84% fod eu 
profiad yn 'dda iawn' 

* Dywedodd 9596 fod cymorth y 
Gwasanaeth Tystion yn 'bwysig iawn' 
neu'n 'weddol bwysig' iddynt o ran 
mynychu'r achos, a dengys hyn pa mor 
hanfodol yw'r gefnogaeth a roddwn cyn 
achosion o ran rhoi hyder a chymorth 
i'r tystion gyflwyno'u tystiolaeth orau 


“Roeddwn yn cael fy 
ystyried yn dyst agored i 
niwed ac roedd mynd i'r 
llys yn codi arswyd arnaf. 
Rhoddodd y Gwasanaeth 
Tystion gyfle imi fynd i'r 
llys cyn yr achos ac fe 
wnaethon nhw esbonio 
pob agwedd ar y broses. 
Roeddwn i'n llawer 

mwy cyfforddus ar ôl 

yr ymweliad hwnnw.” 


—Tyst 

Sicrhau bod pob tyst yn teimlo'n 
barod i sefyll gerbron y llys 


O Dywedodd 9696 o dystion fod 
cA y Gwasanaeth Tystion wedi'u 
helpu i deimlo'n fwy gwybodus 
ynglŷn â phroses y llys 


Mae ein cymorth yn helpu tystion i ddeall 
yn well yr hyn sy'n digwydd yn ystod yr 


achos a'r hyn sy'n ddisgwyliedig ganddynt. 


Hefyd, caiff tystion eu grymuso i ofyn 
cwestiynau a cheisio arweiniad er mwyn 
iddynt allu teimlo'n fwy cyfforddus yn 
ystod eu siwrnai trwy'r system cyfiawnder 
troseddol. 


“Cefais gymorth trwy'r 
broses a rhoddwyd sylw 
i bob manylyn. Wnaeth 
y staff ddim rhuthro ac 
roedden nhw'n andros o 
amyneddgar ac yn wych 
am esbonio pethau'n glir. 
Roeddwn i'n dyst i drais 
domestig ac arweiniodd 
hyn at emosiynau 
anodd... Roedd y staff 
yn llawn cydymdeimlad, 
ac roedden nhw'n dda 
am wrando a chymryd 
fy mhryderon o ddifrif.” 


—Tyst 


O. Ynôl 9090 o'r rhai a ymatebodd 
S i'n harolwg, fe wnaeth y 
gwirfoddolwyr neu'r staff 
eu helpu i deimlo'n hyderus 
ynglŷn â rhoi tystiolaeth 


Trwy wneud i dystion deimlo'n fwy diogel, 
yn llai pryderus ac yn fwy gwybodus ynglŷn 
â'r hyn y gallent ei ddisgwyl, fe wnaethom 
eu helpu i deimlo'n fwy hyderus ynglŷn â 
chymryd rhan mewn achosion. Dywedodd 
nifer o dystion fod y cymorth a gawsant 
gennym wedi eu helpu i ymbaratoi a 
theimlo'n fwy hyderus ynglŷn â rhoi 
tystiolaeth. 


“Bu aelod o staff y 
Gwasanaeth Tystion 

yn help enfawr imi, 

gan dawelu fy meddwl 

a darparu popeth 
roeddwn i wedi gofyn 
amdano yn gyflym ac yn 
broffesiynol. Llwyddodd i 
wneud i'm mab a minnau 
deimlo'n hyderus ynglŷn 
â rhoi tystiolaeth a bu 

o gymorth mawr ar 

y diwrnod. Fydden ni 
ddim wedi gallu cario 
'mlaen heb y gwasanaeth 
hwn, oherwydd 

roeddwn i'n mynd trwy 
drawma mawr.” 


—Tyst 

Sicrhau bod modd i achosion fynd yn eu blaen yn ddidrafferth a 
helpu'r system cyfiawnder troseddol i fynd rhagddi'n llyfn 


Mae cynnig cymorth i dystion cyn yr achos ac ar ddiwrnod yr achos yn esgor ar effaith 


sy'n ymestyn y tu hwnt i sicrhau bod y tyst unigol yn teimlo'n fwy cyfforddus. Yn ôl nifer 


o'r rhai a ymatebodd i'n Harolwg o Brofiad Tystion, fe wnaeth ein cymorth leihau eu 


straen a'u trawma ar y diwrnod, a thrwy hynny fe wnaethant lwyddo i gyflwyno tystiolaeth. 
Mae ein partneriaid yn y llys, yn arbennig, wedi cydnabod ein cyfraniad o ran sicrhau bod 


achosion yn mynd rhagddynt yn ddidrafferth: 


Cynorthwyo timau lleol 


“Pleser mawr... yw cael talu teyrnged i'n tîm gwych o wirfoddolwyr yn y Gwasanaeth 


Tystion. Ers i achosion â rheithgorau ddychwelyd fis Gorffennaf diwethaf mae 


defnyddwyr mwyaf profiadol y llys, hyd yn oed, wedi teimlo'n bryderus; ond gyda'ch 


help chi, rydym wedi hwylio'r llong trwy ddyfroedd stormus. 


Ers hynny, rydym wedi llwyddo'n raddol i gynyddu nifer yr achosion a gynhelir yn 
ein llysoedd... Yn anochel, mae hyn wedi arwain at fwy o bobl yn yr adeilad wrth i 


fwy a mwy o dystion fynychu'r llys i roi tystiolaeth yn yr achosion troseddol mwyaf 


difrifol. 


Heb wirfoddolwyr y Gwasanaeth Tystion, fyddai hyn ddim wedi bod yn bosibl. 


Rydych wedi cadw ein tystion yn ddiogel, wedi lleihau eu pryderon ac wedi hwyluso 


cyfathrebu rhyngddyn nhw a'r cwnsleriaid. Mae'r dasg o sicrhau bod y tystion yn 
symud yn briodol trwy'r adeilad wedi cael ei rheoli mewn modd sy'n ymddangos 
mor ddiymdrech. 


Mae'r ffaith fod cynifer o'r achosion hyn wedi mynd rhagddynt yn ddidrafferth, heb i 
unrhyw beth fynd o'i le, yn arwydd o'ch proffesiynoldeb a'ch ymrwymiad i weinyddu 


cyfiawnder yn ein gwlad. Diolch i bob un ohonoch.” 


—Barnwr 


Mae empathi a thosturi ein staff a'n gwirfoddolwyr yn agwedd allweddol ar ein 


gwasanaeth. Mae'r elfennau hyn yn rhoi'r offer ymarferol ac emosiynol angenrheidiol i 
dystion - ac yn arbennig i ddioddefwyr - er mwyn eu galluogi i gyfrannu'n effeithiol at y 


broses cyfiawnder troseddol. 

Yr hyn rydym 
wedi'i ddysgu 
eleni 


Rydym yn eithriadol o falch o'r gwaith a 
wnaethom i barhau i helpu tystion i roi 
tystiolaeth yn ystod y coronafeirws. Mae'r 
pandemig wedi esgor ar heriau, ond mae 
wedi bod yn gyfle i ni gyflwyno newidiadau 
cadarnhaol, parhaol i'n ffordd o weithio. 


Dyma rai ffyrdd y byddwn yn eu defnyddio 
i fwrw ymlaen â'r hyn a ddysgwyd gennym 
y llynedd o ran cynorthwyo tystion yn y 
dyfodol a gwneud ein gwasanaeth yn fwy 
cynhwysol ac yn haws cael gafael arno... 


Byddwn yn parhau i 
ddefnyddio technoleg i 
gyrraedd mwy o dystion, 
dioddefwyr a gwirfoddolwyr 


Mae'r addasiadau a gyflwynwyd i'n 
gwasanaeth yn ystod y coronafeirws wedi 
ein helpu i ganolbwyntio ar sut gallwn 
gynorthwyo tystion yn well i roi tystiolaeth 
mewn amgylchiadau annodweddiadol. 
Byddwn yn parhau i gynnig cymorth i 
dystion trwy fideo ac ar y ffôn, a hynny 
cyn, yn ystod ac ar ôl yr achos, yn ogystal 
â rhoi cymorth wyneb yn wyneb yn y llys. 
Bydd y dull cynhwysol hwn yn caniatâu i ni 
gynnig gwasanaeth a fydd wedi'i deilwra'n 
ôl anghenion pob tyst sy'n ymhêl â'n 
gwasanaeth. 


Byddwn yn cefnogi'r syniad o 
ddiwygio cyfiawnder troseddol 
er budd tystion a dioddefwyr 


Pan gaiff newidiadau eu cyflwyno i 
brosesau'r system cyfiawnder troseddol, 
byddwn yn gweithio gyda'n partneriaid i 
sicrhau eu bod yn ystyriol o anghenion 
tystion. Er enghraifft, byddwn yn 

sicrhau bod gennym brosesau ar waith i 
gynorthwyo tystion i gofnodi tystiolaeth 
ymlaen llaw ar gyfer achosion Adran 282. 


Byddwn yn parhau i 
gydweithio â'n partneriaid 
yn y system gyfiawnder 


Mae'r holl addasiadau y bu'n rhaid i'r 
system cyfiawnder troseddol eu gwneud 
yn ystod y coronafeirws wedi dangos yn 
glir pa mor bwysig yw cydweithio gydag 
eraill. 


Bydd y berthynas wych sydd gennym 

gyda rhanddeiliaid - perthynas sydd 

wedi cryfhau yn ystod y coronafeirws 

- yn caniatâu i ni barhau i eirioli ar ran 
dioddefwyr a thystion, gan ymgysylltu â 
rhanddeiliaid yn lleol, yn rhanbarthol ac yn 
genedlaethol. 


2? Mae Adran 28 yn caniatâu i dystion agored i niwed recordio'u tystiolaeth a'u croesholiad ymlaen llaw. 
Yna, gellir dangos y recordiad yn ddiweddarach yn yr achos, felly ni fydd yn rhaid i'r tyst mynychu'r llys. 17 


Cyngor ar Bopeth | Effaith y Gwasanaeth Tystion yn ystod y coronafeirws 


Ac yn bwysicach na dim, byddwn yn parhau i 
eirioli ar ran tystion ble bynnag y gallwn 


Mae'r coronafeirws wedi esgor ar heriau newydd i'r system cyfiawnder troseddol, ond 
mae hefyd wedi dwysâu effaith y materion sydd eisoes yn wynebu tystion, megis oedi hir 
rhwng gwneud datganiad a rhoi tystiolaeth yn y llys. 


Byddwn yn parhau i ddefnyddio ein dylanwad i sicrhau bod llais tystion yn cael ei 
glywed trwy'r system gyfiawnder, gan annog newidiadau a fydd yn gwella'u profiad o roi 
tystiolaeth. 


Cynorthwyo tystion drwy gydol eu taith 


“Roedd yr unigolyn o'r Gwasanaeth Tystion a aeth ati i'm helpu yn wirioneddol 
wych. O'r eiliad y gwnes i ei chyfarfod, roedd hi'n garedig ac yn llawn cefnogaeth. 
Fe wnaeth hi fy nhywys trwy'r holl broses ac roedd hi'n fodlon aralleirio ac esbonio 
pethau mewn ffordd a oedd yn ddealladwy imi. 


Roedd hi'n wych am leihau fy mhanig, yn enwedig fy mhryderon ynglŷn â'm 
hanghenion ychwanegol, h.y. nam ar y clyw a dyslecsia. Gyda fy nghaniatâd, aeth 
yn ei blaen yn syth i siarad â'r bobl berthnasol er mwyn gwneud yn siŵr fod y llys yn 
hollol ymwybodol o'm hanghenion. Ar ôl cael caniatâd, roedd hi'n wych hefyd am fy 
helpu i fynd trwy fy natganiad mewn ffordd ac ar gyflymder a oedd yn ddealladwy 
ac yn glir. 


Arhosodd gyda mi drwy'r amser, ac yn ystod yr ychydig adegau y bu'n rhaid iddi fy 
ngadael, rhoddodd esboniad llawn imi. 


Roedd hi'n fodlon sgwrsio'n gyffredinol â mi tra oeddwn yn aros i'r cyswllt fideo 
ddechrau. Ond hefyd, roedd hi'n mynd trwy'r broses gyda mi'n rheolaidd, gan 
wneud yn siŵr fy mod yn iawn o hyd ac yn deall popeth. 


Ar ôl imi orffen, aeth â mi yn ôl at fy mam ac eisteddodd gyda ni, ac unwaith eto 

fe wnaeth hi drafod yr hyn roeddwn i wedi'i wneud, gan sicrhau fy mod yn iawn 

ac ateb unrhyw gwestiynau newydd a oedd gen i. Fe wnaeth hi nid yn unig ofalu'n 
wych amdanaf i, ond fe wnaeth hi hefyd dawelu meddwl fy mam a dangos pa mor 
gefnogol oedd hi. 

Allwn i ddim bod wedi gofyn am rywun clen, mwy cymwynasgar a mwy gwybodus.” 


—Tyst 

“Roedd bod yn dyst yn y llys yn 
brofiad llethol a dychrynllyd. Ond 
llwyddodd y gwirfoddolwyr i wneud 

i ni deimlo mor gyfforddus ac fe 

fuon nhw'n gefn i ni drwy gydol y 
diwrnod. Roedden nhw'n wirioneddol 
anhygoel a fydden ni ddim wedi 
ymdopi heb eu help nhw.” 


—Tyst 


Mae Cyngor ar Bopeth yn helpu 
pobl i ddod o hyd i ffordd ymlaen. 


Rydym yn cynnig cyngor annibynnol, cyfrinachol, rhad ac am ddim i bobl i'w 
helpu i oresgyn eu problemau.Ni yw llais ein cleientiaid a'n defnyddwyr ar y 
materion sydd bwysicaf iddyn nhw. 


Rydym yn gwerthfawrogi amrywiaeth, yn hyrwyddo cydraddoldeb ac yn 
herio gwahaniaethu ac aflonyddu. 


Rydym yma i bawb. 

